Diari Oficial de la Generalitat Valenciana


Sumari del DOGV 6529, del 26-05-2011 (2011/5896)

RESOLUCIÓ de 13 de maig de 2011, de la Direcció General d'Universitat i Estudis Superiors, per la qual es designa el tribunal encarregat de realitzar la prova per a majors de dènou anys sense requisits, previst en les proves d'accés als graus d'ensenyances artístiques superiors d'art dramàtic, ceràmica, dansa, disseny i música.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6529

Data del DOGV
:   26-05-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/5896


Data del document
:   13-05-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

RESOLUCIÓ de 13 de maig de 2011, de la Direcció General d'Universitat i Estudis Superiors, per la qual es designa el tribunal encarregat de realitzar la prova per a majors de dènou anys sense requisits, previst en les proves d'accés als graus d'ensenyances artístiques superiors d'art dramàtic, ceràmica, dansa, disseny i música. [2011/5896]  
L'article 69.5 de la Llei Orgànica 2/2006, de 3 de maig, d'Educació, establix que els majors de 19 anys podran accedir a les ensenyances artístiques superiors per mitjà de la superació d'una prova específica que acredite que l'aspirant posseïx la maduresa en relació amb els objectius del Batxillerat i els coneixements, habilitats i aptituds necessaris per a cursar amb aprofitament les corresponents ensenyances.  
  
La Resolució de 12 de maig de 2011, de la Direcció General d'Universitat i Estudis Superiors per la qual es dicten instruccions i convoca la prova d'accés a les ensenyances artístiques superiors de grau, determina que es constituirà un Tribunal amb la finalitat d'avaluar la prova per a majors de dènou anys sense requisits.  
Per tot això, i per a la convocatòria corresponent al curs acadèmic 2011/2012, resolc:  
  
Primer  
Designar els professors i les professores que a continuació es relacionen com a membres del Tribunal per a la realització de la prova per a majors de dènou anys sense requisits per a l'accés als graus d'ensenyances artístiques superiors d'Art Dramàtic, Ceràmica, Dansa, Disseny i Música:  
President: José Vicente Asensi Seva  
Secretari: Miguel Ángel Navarro Gimeno  
Vocals: Lliris Santonja Ferrando, Joanne Louise Port i Roberto Manuel Moya Juan.  
  
Segon  
Les funcions del tribunal són les que venen determinades en la Resolució de 12 de maig de 2011 anteriorment referenciada.  
  
Tercer  
Els professors i les professores que constituïxen el tribunal podran efectuar les reunions que precisen per a l'elaboració dels exercicis, sense interferir el seu horari lectiu.  
  
Quart  
Els professors i les professores designats per la present resolució percebran les minutes, dietes i assistències previstes en el Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris (DOGV 17.02.1997).  
  
Quint  
La present resolució serà comunicada als directors territorials d'Educació i als directors dels centres a què estan adscrits perquè en prenguen coneixement i per a facilitar els permisos corresponents per a les reunions i treballs derivats.  
  
Sext  
Esta resolució entrarà en vigor el mateix dia de la seua publicació en el Diari Oficial de la Comunitat Valenciana.  
  
Contra esta resolució, que no esgota la via administrativa, es podrà interposar recurs d'alçada davant la secretària autonòmica d'Universitat i Ciència en el termini d'un mes comptador de la seua publicació al Diari Oficial de la Comunitat Valenciana.  
  
València, 13 de maig de 2011.- El director general d'Universitat i Estudis Superiors: Jesús Marí Farinós.